A Kovliáriai Polgárháború

Miután a Birodalom elvesztette az Ektelio területeket, fel kellet készülnie Kovliária megvívására. A királyságon sok minden múlott. A Mezozum partvidékének gazdag városai, a Sivirrioni külső területek, amelyek legalább olyan gazdagok voltak mint a folyó nyugati partjai. Ám nehezebb volt a védelme is, ugyanis nem volt sok erőd vagy vár és kevés volt a fallal körülvett város is. A Mezozum erődrendszert és Kipekrei várat leszámítva, nem volt számottevő erőd. Cölöpvárak, sáncvárak, erődítések és harcállások háborúja volt ez. Ám a hatalmas terület népessége is hatalmas volt. A sok kisúr és törzsfőnök vagy gazdag kereskedők birtokain bonyolult politikai játszmákat játszottak, hogy ki legyen a Helytartó Figyelője, ami lényegében megegyezett a fejedelmi ranggal. Ezen játszmákban a polgárháború ellenesek és a császárhoz hűek tömörültek Berkei Nálus alatt, ellenfelei pedig a polgárháború mellet érvelők, akik inkább a palosziak barátai voltak. Az ő élükre nem állt igazán senki, mert Nálus, aki vaskézzel kormányozta az országot azonnal eltiporta volna. Ám ezekben a zűrzavaros és veszélyes időkben a trónváltás után az új császár visszavonta a helytartói tisztséget Nálustól, elvette a Helytartó Figyelője címet a Kipekrei vár urától, aki a legerősebbnek számított a térségben és odaadta egy keletinek.